钦定古今图书集成/方舆汇编/边裔典/第029卷 > 后唐
## 钦定古今图书集成/方舆汇编/边裔典/第029卷 > 后唐

### 庄宗同光元年新罗国王金朴英遣使者来〈按朝鲜史略作 朴昇英〉

按《五代史唐庄宗本纪》云云。　按《新罗传》：“新罗，弁韩
遗种也。”其国地君世物俗见于唐。其大族曰金氏朴
氏。自唐高祖时，封金真平为乐浪郡王，其后世常为
君长。同光元年，新罗国王金朴英遣使者来朝贡。
同光二年，新罗国王金朴英遣使者来。是年王薨，弟
魏膺立。

按《五代史唐庄宗本纪》：“同光二年，新罗国王金朴英
及其泉州节度使王逢规，皆遣使者来。”

按《册府元龟》：“同光二年四月，新罗朝贡使授朝散大
夫、守仓部侍郎、赐紫金鱼袋金岳为朝议大夫、试卫
尉卿。”

按《朝鲜史略》：“八年，王薨，弟魏膺立，是为景哀王。”〈后唐同光

二年

同光三年《新罗》国纳贡于辽。

按《五代史》。不载　按《辽史太祖本纪》。“天赞四年十一
月己酉。新罗国来贡。”

### 明宗天成二年新罗遣使朝贡其年王被弑立王族弟金傅为王

按，《五代史唐明宗本纪》：“天成二年二月，新罗使张芬
来。三月，林彦来。”

按《册府元龟》：“天成二年三月乙卯，以新罗国权知康
州事王逢规为怀化将军，新罗国前登州都督府长
张希岩、新罗国登州知后官本国金州司马李彦谟，
并可检校右散骑常侍。庚午，以新罗国入朝使中散
大夫、兵部侍郎、赐紫金鱼袋张芬可检校工部尚书；
副使兵部郎中、赐绯鱼带朴术洪可兼御史中丞判”
官仓部员外郎赐绯鱼袋李忠式可兼侍御史。八月
新罗国《康州》遣使《林彦》朝贡，对于中兴殿，赐物有差。
按《朝鲜史略》，“甄萱袭高郁府今蔚山郡，猝入王都。时
王出游鲍石亭，忽闻兵至，仓卒不知所为，与夫人走匿城南离宫，侍从臣僚宫人伶官皆被陷没。”萱索王
弑之，强辱王妃，乃立王族弟《金傅》为王。《丽王》亲率精
骑五千，邀击萱于《公山》《桐薮》，败绩，大将《申崇谦》《金乐》
皆死于兵。后《萱》因《吴越王》《诒》贻书请和，《高丽王》为书
报之。《敬顺王》讳《傅》，姓《金》氏，《文圣王》之裔。〈后唐天成二年〉《甄萱》
围《古昌郡》。《丽》王从《庾黔弼》计，进军于《瓶山》，在郡北十
里与萱战，萱败走，获侍郎《金渥》。以《古城》主《金宣平》为
《大匡权幸》，本姓金，赐姓权。《张吉》为大相，升郡为《安东
府》。王遣太守《谦用》于《高丽》，请相见。《丽》王往会于《国都》，
肃队而行，秋毫不犯。都人相庆曰：“昔甄氏之来也，如
逢豺虎。今王公之来也，如见父母。”

### 长兴三年新罗遣使者来

按《五代史唐明宗本纪》云云。　按《新罗本传》。三年。权
知国事金溥遣使来。朴英溥世次卒立。史皆失其纪。
自晋巳后不复至。〈按朝鲜史略溥作傅未知孰是傅降于高丽国亡五代史不载今按

史略补于后

按《朝鲜史略》，甄萱子神剑，与国相能奂谋幽其父于
金山，佛宇杀其弟金刚自立。萱第四子金刚，自长多
智，萱爱之，欲传位其兄神剑。良剑、龙剑等忧悯二兄
出镇外，神剑独在内，作乱，移萱于金山，佛宇令壮士
守之。萱饮醉守卒，与季男能乂等奔高丽。丽王待以
厚礼，号为尚父。王与群臣谋降高丽，王子曰：“国之存
亡，必有天命，当与忠臣义士，收合民心，以死自守，岂
宜以一千年社稷轻与人乎！”王不听，使《金封休》赍《书》
请降于《高丽》。王子哭泣以辞，径入《皆骨山》，即金刚山，
在襄阳。倚岩为屋，麻衣草食，终其身。丽王受王降书，
遣使往报。王率百僚，发王都，香车宝马，连亘三千馀
里，入《开京》。《丽》王馆于柳花宫，妻以长女《乐浪公主》行
庭见之礼，封为《乐浪王》，国除，为《庆州》。《新罗》《亡丽》王，纳
傅伯父《忆廉》女，生子郁，是为《显宗》之考。《安宗》。《朴氏》十
王，《昔氏》八王，《金氏》三十七王，合五十五王，共九百九
十三年。

《历年图》曰：“始祖之生，异于常人，是盖天命，匪人为也。当此时，蕞尔三韩，各保一隅，徒事干戈，互相侵伐，无君臣名位之分。始祖年方幼冲，为国人推戴，其宽厚足以有容，其雄伟足以济民，建邦设都，筑城郭，营宫室，劝督农桑，不伐邻丧，使民敬让。至于夜户不扃，倭人感德而不犯，卞韩举国而来降，乐浪服其有道，沃” 沮称为圣人。享国六十年之间，家给人足，民不见兵，以基一千年之业，其殆天授乎！南解遗命，朴、昔二姓以年长而立新罗氏，三姓相传，实兆乎此。儒理从父乱命，卒传之昔氏，非贻谋燕翼之道也。脱解以南解之婿不当立而立人，惑鸡林、《金柜》之说，养阏智为子，使新罗重器卒归之金氏，惜也，然其终也，不传于子，而传于儒理之子，视后世贪天之位，欲传己子而推刃同气者，何其贤也！婆娑节俭爱民，劝农桑，问高年，廉察州郡，屏斥尸素，谨天灾，恤民隐，年谷屡丰，可谓守成之良主也。秪摩逸圣，守而不失，阿达罗粗保厥位，及薨无子，国人又立昔氏之后。伐休能占天时，又知人邪正，奈解睦邻，恤民助贲临事明断。沾解不能强国怯于《海寇》使大臣见杀辱国甚矣。味邹《金阏智》之裔继《朴昔》之后得有大宝。《新罗》易姓今已三矣。其授受虽未尽得宜然王能留意政刑访民疾苦务农桑省经费有人君之德。《金氏》之兴其肇于此乎。《儒礼》《基临》皆昔氏之后。《儒礼》之委任重臣《基临》之威信邻敌犹足可称。讫解忘父之仇，听婚岛夷，终受侵辱，昔氏之祀，于是绝矣。奈勿亦金氏也，能以武略自守。《实圣》尝质《高句丽》，挟恨于前王，欲杀其子，而后快于心，其及祸也宜矣。讷祇篡立《新罗氏》，三姓相让之风，至是扫地。慈悲救患御寇，《炤智》谦恭自守，然而晚年鱼服，得免豫且之祸，幸矣。《智证》锐意图理，定国号称王，洗累朝因循之陋，颁丧制，禁殉葬，有足多者。法兴始崇佛教，信之既笃，奉之愈谨，唱为裔戎之邪说，聋瞽斯民，为新罗基祸之主。又不知《春秋》大一统之义，僭行年号，越礼犯分甚矣。真兴佞佛尢甚，创兴轮、皇龙二寺，铸丈六金身，浚民膏血，且屈千乘之尊为桑门之行，方袍圆顶，以终其身，遂使佛刹半于闾阎，齐民尽为缁褐，流祸无穷，真智历年不永，真平享国虽长，而继嗣不定，卒以神器付之女儿之手。善德、真德，皆以阴居尊，牝鸡司晨，邦家扤捏，天厌秽德，太宗挺生，以不世出之资，奋大有为之志，倚任良佐，言听计从，至诚事大。衣冠文物，并从唐制。崇奖节义，激励将士。仗天朝之“威，雪百济世仇雄，视《高句丽》如囊中之物” ，将取而有之，享年不永，功业不究，惜哉！文武以英明之资，承先人之烈，请唐兵灭高丽，始一三韩，克成前志，何功烈之盛也！何乃纳高丽叛众，据《百济》故地，得罪于唐，几不自保乎？神文、孝昭，圣德，仅能守成，孝成惑佛滋甚。景德纳忠谏，定州号，优于孝成，惠恭“荒于声色” ，身且不保。宣德躬行，不

道，元圣与闻其故。昭圣短祚，哀、庄昏弱，宪、德篡弑，祸乱相仍。兴德不惑左道，遇灾知惧，犹可称者。僖、康得不以正，竟为《金明》所害。盖自神、文以降，朴散淳离，乱贼接踵，其祸蔓延，至是极矣。神武能知讨贼复仇之义，义旗一挥，而元恶授首，拨乱反正，人心痛快。《新罗》国势，几微而复振。文圣、宪安、景文、宪康之时，中外宁谧，民物阜成，盛极而衰，理固然也。定康昏暗，复以大器付之女弟，其家法所由来远矣。真圣淫恣，浮于唐曌，斲丧邦基，新罗氏之亡，于兹决矣。自是群盗猬起，弓裔叛北原，甄萱据完山，生民涂炭，疆宇日蹙。孝恭昏弱，特寄生之君耳。神德、景明、景哀，又以朴氏之远裔，当叔季之衰，仅能相继国事，已非谓之何哉！况当景哀之时，甄贼跋扈，侵逼郊畿，犹且荒淫游佚，晏然自肆。鲍、石之乐方酣，而萱兵奄至，君臣被戮，宫闱见辱，言之可为“于邑。” 敬顺亦以金氏之后，为萱所立，天命已去，人心已离，以区区一州之地，生聚图存，固亦难矣。然不能效死一朝，甘为降虏，宗社丘墟，呜呼惜哉！